
	1.
	Likumprojekts (grozījumi)
 “51) nosaka kārtību un minimālās prasības izglītojamā izmitināšanai pirmsskolas izglītības iestādes diennakts uzraudzībā, vispārējās un profesionālās izglītības iestādes dienesta viesnīcā vai speciālās izglītības iestādes internātā izglītības ieguves laikā.”
	Priekšlikums
Valsts kontrole aicina precizēt deleģējuma saturu vai arī papildināt likumprojekta anotāciju ar detalizētāku skaidrojumu par plānoto Ministru kabineta noteikumu saturu.

Piedāvātā redakcija ir vispārīga, tāpēc no tās satura nav skaidrs, kādas prasības internātu darbībai ietvers plānotie Ministru kabineta noteikumi. Arī šī tiesību akta projekta anotācijā nav sniegta detalizētāka informācija par plānotā deleģējuma saturu.
Valsts kontroles revīzijā Nr. 2.4.1-8/2020 “Vai bērnam ar speciālām vajadzībām ir iespēja saņemt tā spējām, vajadzībām un bērna labākajām interesēm atbilstošu izglītību?” sniegto ieteikumu mērķis ir bērnu labākajām interesēm atbilstošas izglītības nodrošināšana.
Tas ietver arī to, ka ir jāierobežo to gadījumu skaits, kad bērni bez pamatota iemesla izglītības ieguves laikā dzīvo izglītības iestāžu internātos, nosakot, kādos gadījumos tas ir pieļaujams un atbilst bērnu, it īpaši bērnu ar speciālām vajadzībām, interesēm.
Tomēr, ja dzīvošana internātā ir vienīgais risinājums, lai bērns varētu saņemt savām spējām un vajadzībām atbilstošu izglītību, bērnam internātā ir jānodrošina mūsdienu izpratnei atbilstoši sadzīves apstākļi un vismaz tāds pats dienas piepildījums un tiesības uz atpūtu, privātumu u. c., kāds tas būtu, ja bērnam pēc mācībām būtu iespēja atgriezties mājās.
Tāpēc, tāpat kā jebkuram sociālajam pakalpojumam ar izmitināšanu, normatīvajos aktos ir jānosaka prasības izglītības iestāžu internātu darbībai, definējot, kādi dzīves apstākļi (minimālās prasības telpām un to aprīkojumam) un pakalpojuma saturs (minimālais atbalsta personāls, brīvā laika pavadīšanas iespējas u. c.) ir jānodrošina katrai izglītojamo vecuma grupai.
Piedāvātā redakcija
-
	Ieva Pīpiķe (LRVK)

	2.
	Likumprojekts (grozījumi)
 “124. Izglītības iestādes nodrošina šā likuma 36. panta 3.1 daļā minēto vardarbības novēršanas un labbūtības veicināšanas pasākumu īstenošanas uzsākšanu ne vēlāk kā līdz 2026. gada 31. decembrim.
125. Grozījums šā likuma 12. pantā par tā papildināšanu ar 2.2 daļu stājas spēkā 2025. gada 1. septembrī. Izglītojamiem, kuri līdz 2025. gada 31. augustam uzsākuši apgūt šā likuma 12. panta 2.2 daļā minētās programmas, ir tiesīgi turpināt to apguvi līdz pabeigšanai."
	Priekšlikums
Valsts kontrole aicina papildināt likumprojekta 8. pantu ar papildu punktu, kas nosaka termiņu šī likumprojekta 3. pantā paredzēto Ministru kabineta noteikumu izdošanai.

